ai4bharat/Pralekha huggingface dataset:
مواصلات اور اطلاعاتی ٹیکنالوجی کی وزارت
ٹیلی مواصلات نےفیصلہ کیا ہے کہ ’’آڈیو کانفرنسنگ /آڈیوٹیکس/ وائس میل خدمات کے لیے لائسنس فریم ورک‘‘ مربوط لائسنس کا حصہ ہوگا
ٹیلی مواصلات کے شعبے میں شروع کی گئیں پالیسی اصلاحات کے سلسلے کے تحت، حکومت نے ’’مربوط لائسنس کے تحت آڈیو کانفرنسنگ/آڈیوٹیکس/وائس میل خدمات کے لیے لائسنس فریم ورک‘‘ جاری کیا ہے اور ’’وائس میل خدمات / آڈیوٹیکس / مربوط پیغام خدمات ‘‘کے موجودہ اسٹینڈ الون لائسنس کے قواعد اور شرائط میں ترمیم کی ہیں۔ فی الحال، مؤرخہ 16 جولائی 2001 کے موجودہ رہنما خطوط کے مطابق ڈی او ٹی کے ذریعہ وی ایم ایس / آڈیوٹیکس/یو ایم ایس کے لیے اسٹینڈ الون لائسنس جاری کیا جا رہے ہیں۔
’’آڈیو کانفرنسنگ / آڈیو ٹیکس/وائس میل خدمات کے لیے لائسنس فریم ورک‘‘ پر ٹرائی کی سفارشات کی جانچ کرنے کے بعد، ڈی او ٹی نے اس لائسنس کے لیے ایک نیا باب جوڑکر اس لائسنس کو مربوط لائسنس  کا حصہ بنانے کا فیصلہ کیا ہے۔ حالانکہ، موجودہ لائسنس سے مربوط لائسنس میں تبدیلی، وی ایم ایس/ آڈیوٹیکس/یو ایم ایس لائسنس کے موجودہ لائسنس ہولڈرس کے لیے اختیاری ہوگی۔ مؤرخہ 16 جولائی 2001 کو جاری ڈی او ٹی رہنما خطوط کے خلاف وی ایم ایس / آڈیو ٹیکس/یو ایم ایس لائسنس کے لیے کوئی نیا اسٹینڈ الون لائسنس یا اس کا رینیوَل جاری نہیں کیا جائے گا۔
جاری کی گئی نظرثانی شدہ پالیسی کے مطابق تبدیلی کے اہم نکات مندرجہ ذیل ہیں:
- لائسنس کے لیے ’’ آڈیو کانفرنسنگ/آڈیوٹیکس/وائس میل خدمات‘‘ نام سے ایک نیا باب جوڑکر لائسنس کو ’’مربوط لائسنس‘‘ کا حصہ بنایا جا رہا ہے۔
- آڈیو کانفرنسنگ یونٹ کو ٹی ای سی معیارات کے مطابق پی ایس ٹی این/موبائل اور آئی پی نیٹ ورک، دونوں سے جوڑا جا سکتا ہے۔
- لائسنس شرائط کے تحت ایک سے زائد خدمات فراہم کار کے وسائل کا استعمال کرنے پر بھی ڈائل آؤٹ خدمات کی اجازت دی جائے گی۔
- بھارت میں رجسٹرڈ صنعتوں کو خدمات فراہم کرنے کے لیے پوائنٹ ٹو پوائنٹ کانفرنسنگ کی اجازت دی گئی ہے۔
- یو ایل کے تحت لائسنس کے لیے خدمات کے شعبے کو ’’ایس ڈی سی اے‘‘سے ’’قومی سطح‘‘ یعنی کل ہند سطح پر تبدیل کیا جا رہا ہے۔ حالانکہ، یہ وی ایم ایس / آڈیو ٹیکس/ یو ایم ایس کے اسٹینڈ الون لائسنس کے لیے ایس ڈی سی اے رہے گا۔
- نئے لائسنس یافتہ افراد اور موجودہ لائسنس یافتہ افراد کی لائسنس فیس اے جی آر کا 8 فیصد کے بقدر ہوگی، جو یو ایل کے دیگر لائسنس یافتہ افراد کے برابر ہے۔
یہ فریم ورک یکم جنوری 2022 سے نافذالعمل ہوگا۔
وزیراعظم کا دفتر
وزیر اعظم نے 8 برس مکمل ہونے پر مدرا یوجنا کی تعریف کی
وزیر اعظم جناب نریندر مودی نے 8 برس مکمل ہونے پر مدرا یوجنا کی تعریف کی ہے۔
مائی جی او وی انڈیا  کے سلسلہ وار ٹویٹس کے جواب میں، وزیر اعظم نے کہا؛
’’#پی ایم مدرا یوجنا نے اَن فنڈڈ کی فنڈنگ کرنے اور لاتعدادہندوستانیوں کے لئے عزت کی زندگی کے ساتھ ساتھ خوشحالی کو یقینی بنانے میں اہم رول ادا کیا ہے۔ آج جب ہم # 8ایئرس آف دی مدرا یوجنا مکمل کرچکے ہیں، میں ان تمام لوگوں کے کاروباری جذبے کو سلام کرتا ہوں جنہوں نے اس سے فائدہ اٹھایا اور ویلتھ کریئٹرس بن گئے۔ ‘‘
’’یہ ویڈیو مدرا یوجنا کی رفتار اور پیمانے کے بارے میں ایک اچھا خیال دیتا ہے۔‘‘
وزارت خزانہ کے ایک ٹویٹ کے جواب میں، وزیر اعظم نے کہا؛
’’قابل ستائش! ہمارے لوگوں کی محنت کو خراج تحسین۔‘‘
۔۔۔۔۔۔۔۔۔۔۔
ش ح۔ا گ۔ن ا۔
U-3866
(
امور صارفین، خوراک اور عوامی تقسیم کی وزارت
خریف مارکیٹنگ سیزن 21-2020 کے لئے جاری دھان کی سرکاری خرید میں ،پچھلے برس اسی مدت کے مقابلے میں، 33فیصدکا اضافہ
تقریباََ 1.7 کسانوں سے ،کم سے کم امدادی قیمت پر ،مجموعی طور سے 20.37 لاکھ میٹرک ٹن دھان کی سرکاری خرید کی گئی
تمل ناڈو ،کرناٹک ، مہاراشٹر ، تلنگانہ ، گجرات ، ہریانہ ، اترپردیش اور آندھرا پردیش میں، خریف مارکیٹنگ سیزن 2020 کے لئے، دالوں اور تلہن کی سرکاری خرید کرنے کی منظوری دے دی گئی
نئی دہلی، 09 اکتوبر 2020: خریف مارکیٹ سیزن ،2021 کی آمد کا آغاز ہوچکا ہے اور حکومت کسانوں سے ، خریف 21-2020 کی فصلوں کی سرکاری خرید، اسی کم سے کم امدادی قیمت پرجاری رکھے ہوئے ہے جوکہ اس کی موجودہ کم سے کم امدادی قیمت کی اسکیموں کے مطابق ہے جیسا کہ پچھلے سیزن میں کیا گیا تھا۔
خریف مارکیٹ سیزن 21-2020 کے لئے دھان کی سرکاری خرید میں اضافہ ہوگیا ہے جو کہ کیرالہ جیسی دیگر ریاستوں میں سرکاری خرید کی شروعات کے ساتھ سامنے آیا ہے اور جو کہ جاری سرکاری خرید والی ریاستوں میں سے ایک ہے۔ ابھی تک ملک کے تقریباَََ 1.7 کسانوں سےمجموعی طور پر 2037634 میٹرک ٹن دھان کی سرکاری خرید کی جاچکی ہے جس کی کم سے کم امدادی قیمت کی مالیت 3847.05 کروڑروپے ہے۔یہ پچھلے سال اسی مدت کے دوران سرکاری خرید کے مقابلے میں 33فیصد سے زیادہ کا شاندار اضافہ ہے۔
علاوہ ازیں ریاستو ں کی جانب سے تجاویز پر مبنی ، خریف مارکیٹ سیزن 2020 کے لئے دالوں اور تلہن کی 30.70 ایل ایم ٹی کی سرکاری خرید کے لئے منظوری دے دی گئی ہے جوکہ تمل ناڈو ، کرناٹک ، مہاراشٹر ، تلنگانہ ، گجرات ، ہریانہ اوراترپردیش نیز آندھرا پردیش کی ریاستوں کے لئے ہے اس کے علاوہ کوپرا کی 1.23 ایل ایم ٹی کی سرکاری خرید کے لئے منظوری دی گئی جو کہ آندھرا پردیش ، کرناٹک ،تمل ناڈو اور کیرالہ کے لئے ہے۔دیگر ریاستوں نیز مرکز کے زیر انتظام علاقوں میں قیمت کی امدادی اسکیم کے تحت دالوں ، تلہن او ر کوپرا کی سرکاری خرید کے لئے تجاویز موصول ہونے کے بعد منظوری دی جائے گی تاکہ ان فصلوں کی ایف اے کیو گریڈ کی سرکاری خرید اندارج شدہ کسانوں سے براہ راست 21-2020 کے لئے نوٹیفائڈ ایم ایس پی کے مطابق کی جاسکے ،اگر مذکورہ ریاستوں نیز مرکز کے زیرانتظام علاقوں میں ریاست کے ذریعہ نامزد سرکاری خرید کی ایجنسیوں کے ذریعہ مرکزی نوڈ ل ایجنسیاں ،نوٹی فائڈ فصل کٹائی کی مدت کے دوران مارکیٹ کے ریٹ ایم ایس پی سے کم کردیتی ہیں۔
7 اکتوبر 2020 تک سرکارنے اپنی نوڈل ایجنسیوں کے ذریعہ 376. 65 میٹرک ٹن مونگ کی سرکاری خرید کی ہے جس کی کم سے کم امدادی قیمت 2.71 کروڑروپے ہے۔ اس سے تامل ناڈو اور ہریانہ میں 269 کسانوں کو فائدہ پہنچا اسی طرح 52.40 کروڑ کی قدر کی کم سےکم امدادی قیمت کے ساتھ کوپرے کی 5089 میٹرک ٹن سرکاری خرید کی گئی جس سے کرناٹک اور تامل ناڈو میں 3961 کسانوں کو فائدہ ہوا۔ یہ مقدار آندھرا پردیش ، کرناٹک ،تامل ناڈو اور کیرالہ کے لئے 1.23 ایل ایم ٹی کی منظورشدہ مقدار سے الگ ہے۔ کوپرا اور اڑد کے سلسلے میں قیمتیں یاتو ایم ایس پی کے برابر ہیں یا اس سے زیادہ ہورہی ہیں۔ متعلقہ ریاستی سرکاریں مونگ اور خریف کی دیگر دالوں اورتلہن کے سلسلے میں سرکاری خرید کی شروعات کرنے کے لئے انتظامات کررہی ہیں۔
خریف مارکیٹنگ سیزن 21-2020 کے دوران کپاس کی سرکاری خرید یکم اکتوبر 2020 سے شروع ہوگئی ہے اور 47 اکتوبر 2020 تک ہندوستان کی کاٹن کارپوریشن نے کم سے کم امدادی قیمت کے تحت 3525گانٹھوں کی سرکاری خرید مکمل کرلی ہے جس کی مالیت 994.28 لاکھ روپے ہے اور جس سے 753 کسانوں کو فائدہ پہنچا ہے۔
خواتین اور بچوں کی ترقیات کی وزارت
راشٹریہ مہیلا کوش
راشٹریہ مہیلا کوش  حکومت ہند کے ذریعے 1993 میں قائم کیا گیا تھا۔ یہ عورتوں اور بچوں کی بہبود کی وزارت کے تحت قومی تنظیم کے طور پر وجود میں آئی تھی اور سوسائٹی رجسٹریشن ایکٹ 1860 کے تحت غریب عورتوں کی حالت میں سدھار کے لئے سوسائٹی کے طور پر شروع کی گئی تھی۔ آر ایم کے غیر رسمی سیکٹر میں ضرورتمند اور غریب عورتوں کو مائیکرو فنانس خدمات مہیا کرتا ہے۔ 19-2018 کے دوران ریاستوں اور مرکزی انتظام والے علاقوں کے لئے الاٹ کئے گئے منظور کئے گئے اور استعمال کئے گئے فنڈز کی تفصیل ضمیمہ نمبر-1 میں شامل ہے۔ ضلع کے اعداد وشمار آر ایم کے کے ذریعے نہیں رکھے جاتے۔
31؍ مارچ 2020 تک مغربی بنگال کو مختص کی گئی رقومات 2746.29 لاکھ روپے ہیں۔ ان میں سے 2292.29 لاکھ روپے درمیانی مائیکرو فائنانسنگ آرگنائزیشن کو مہیا کرائے گئے تھے، جن میں سے 453.50 لاکھ روپے یا تو استعمال نہیں کئے گئے یا مہیا نہیں کئے گئے۔
مؤثر نفاذ کے لئے ضرورتمند اور غریب عورتوں کو درمیانی مائیکرو فائنانسنگ آرگنائزیشن کے ذریعے قرض دیئے جاتے ہیں۔ اس کے وجود میں آنے کے بعد سے آر ایم کے نے 31513 لاکھ روپے مہیا کرائے، جس سے 741163 خواتین کو فائدہ ہوا۔
یہ اطلاع عورتوں اور بچوں کی بہبود کی مرکزی وزیر محترمہ اسمرتی زوبن ایرانی نے آج لوک سبھا میں ایک تحریر ی جواب میں دی۔
زراعت اور کاشتکاروں کی فلاح و بہبود کی وزارت
زراعت کے شعبے میں نجی اخراجات کو بڑھاوا دینا
نئی دہلی، 19 جولائی 2019، زراعت اور کسانوں کی بہبود کے مرکزی وزیر جناب نریندر سنگھ تومر نے آج راجیہ سبھا میں ایک سوال کے تحریری جواب میں اطلاع فراہم کی کہ اعداد وشمار اور پروگراموں کے نفاذ کی وزارت کے تحت اعداد وشمار سے متعلق مرکزی دفتر  کے ذریعہ جاری کردہ سرمایہ سازی کے تخمینہ کے مطابق زراعت اور متعلقہ شعبوں میں سرکاری اور نجی سیکٹر کے لئے مجموعی سرمایہ سازی کی موجودہ قیمت کا تخمینہ بالترتیب64410 کروڑ روپے اور 279066 کروڑ روپے ہے۔
‘‘کسانوں کی آمدنی کو دوگنی کرنے سے متعلق کمیٹی ’’ کی رپورٹ کے مطابق ہندوستان میں سال 2022-23 تک کسانوں کی آمدنی کو دوگنی کرنے کے لئے مزید نجی سرمایہ کاری کی ضرورت ہوگی۔2015-16 کی قیمتوں پر78,424 کروڑ روپے کی مزید سرمایہ کاری کی ضرورت ہوگی کی مزید سرمایہ کاری ضرورت ہوگی۔
نجی سرمایہ کاری کی کل مقدار  2015-16میں61ہزار کروڑ روپے سے بڑھ کر 2022-23 تک 1,39424 کروڑ روپے ہوجانے چاہئے۔2015-16 کی قیمتوں پر 12.5 فیصد کی سالانہ شرح سے اس میں اضافہ ہورہا ہے۔
نجی سرمایہ کاری سے عام طور سے سیکٹر کا بنیادی ڈھانچہ مضبوط ہوتا ہے۔ لہذا نجی سرمایہ کاری پیداواری کی صلاحیت میں اضافے کے ساتھ منسلک ہے۔زرعی شعبے میں کارپوریٹ سیکٹر کی سرمایہ کاری کو فروغ دینے کے لئے حکومت درج ذیل پالیسی اصلاحات پہلے ہی کرچکی ہے۔
- ماڈل زرعی پیداوار اور مویشی پالن مارکیٹنگ ایکٹ 2017۔ اس کے تحت نجی سیکٹر کو زرعی اور مویشی پالن کی مارکیٹنگ دونوں میں نجی بازار متبادل مارکیٹنگ چینل اور آن لائن مارکیٹ پلیٹ فارم قائم کرنے کا موقع فراہم ہوتا ہے۔
- ماڈل زرعی پیداوار اور مویشی پالن کانٹریکٹ کاشتکاری اور خدمات ایکٹ ایکٹ،2018۔ اس کے تحت نجی سیکٹر کے سرمایہ کاروں کے لئے ویلیو سسٹم میں سرمایہ لگانے، ٹیکنالوجی اور توسیع کے راستے ہموار ہوتے ہیں۔
- III. انکم ٹیکس ایکٹ کے تحت زرعی پیداوار کرنے والی کمپنیوں کو چھوٹ۔ بجٹ 2018 میں 100کروڑ روپے تک سالانہ ٹرن اوور والی زرعی پیداوار کرنے والی کمپنیوں کو انکم ٹیکس کی چھوٹ کی پیشکش کی گئی تھی۔ اس کے لئے ان کی آمدنی کو زرعی آمدنی سے تعبیر کیا گیا تھا۔اس کے ذریعہ کارپوریٹ سیکٹر کو کسانوں کے ساتھ اشتراک وتعاون کے لئے ترغیبات دی جائے گی۔
- خردہ اشیائے خوردنی میں 100 فیصد براہ راست غیرملکی سرمایہ کاری۔ اس سے غیرملکی سرمایہ کاروں کو پیداوار کے بعد مناسب بنیادی ڈھانچہ تیار کرنے کےلئے حوصلہ ملے گا تاکہ غذائی سپلائی چین کو مستحکم کیاجاسکے۔
۔۔۔۔۔۔۔۔۔۔۔
م ن۔ م ع۔رض
(U- 3283
(Visitor Counter : 30
وزارات ثقافت
نائب صدر جمہوریہ کے ہاتھوں ‘ایک بھارت شریشٹھ بھارت’ نمائش کا افتتاح
;لوگوں سے جوڑی دار ریاستوں کے فن اور ثقافت کے بارے میں جاننے کی اپیل
عزت مآب نائب صدر جناب ایم وینکیا نائیڈو نے آج شہر کی پوٹی سریرامولو تلگو یونیورسٹی میں منعقدہ‘ایک بھارت شریشٹھ بھارت ’ پر نمائش کا افتتاح کیا۔ وزارت اطلاعات و نشریات کے علاقائی آؤٹ ریچ بیورو کے زیر اہتمام، یہ نمائش ہریانہ اور تلنگانہ کی جوڑی دار ریاستوں کے مختلف دلچسپ پہلوؤں کو اجاگر کرتی ہے مثلاً آرٹ کی بے شمار شکلیں، کھانوں، تہواروں، یادگاروں، سیاحتی مقامات وغیرہ۔ یہ نمائش 12 سے 14 دسمبر 2021 تک پوٹی سری رامولو تلگو یونیورسٹی، نامپلی، حیدرآباد کے احاطے میں عام لوگوں کے لئےجاری رہے گی۔ نمائش میں پبلیکیشنز ڈویژن کی طرف سے پیش کردہ فن اور ثقافت کے مختلف موضوعات پر قابل ذکر کتابوں کی نمائش کی گئی ہے۔
اس موقع پر اپنے خیالات کا اظہار کرتے ہوئے جناب نائیڈو نے کہا کہ اس طرح کے اقدامات جوڑی دار ریاستوں کے مالامال ثقافتی ورثے اور عوام سے عوام کے رابطوں کو فروغ دینے میں بہت اہم ثابت ہوں گے۔ انہوں نے وزارت اطلاعات و نشریات کے اس اقدام کی تعریف کی جو دونوں ریاستوں کے لوگوں کو ایک دوسرے کے قریب لاتا ہے اور ہمارے شاندار اور متنوع ثقافتی ورثے کے بارے میں بیداری پیدا کرتا ہے۔
ریاست تلنگانہ کے وزیر داخلہ جناب محمد محمود علی، تلنگانہ اسٹیٹ پلاننگ بورڈ کے وائس چیئرمین جناب بی ونود کمار نے اس تقریب میں شرکت کی۔ اس موقع پر وزارت اطلاعات و نشریات، آر او بی، پی آئی بی، ڈی پی ڈی اور آل انڈیا ریڈیو کے اعلیٰ افسران موجود تھے۔
‘ایک بھارت شریشٹھ بھارت’ پروگرام حکومت کی طرف سے قومی یکجہتی کے جذبے کو فروغ دینے اور اپنے ملک کے لوگوں کے درمیان جذباتی رشتے کو مضبوط کرنے کا ایک منفرد اقدام ہے۔ ‘ایک بھارت شریشٹھ بھارت ’ پروگرام کا آغاز 31 اکتوبر 2015 کو عزت مآب وزیر اعظم نے سردار ولبھ بھائی پٹیل کی 140 ویں یوم پیدائش کے موقع پر کیا تھا ، جنہوں نے آزادی کے بعد ملک کی یکجہتی میں بہت اہم کردار ادا کیا تھا۔
ش ح۔ ع س ۔ ک ا
U.NO.14151
(Visitor Counter : 79
امور صارفین، خوراک اور عوامی تقسیم کی وزارت
صارفین کے امور کے وزیر نے گولڈ ہال مارکنگ کو ضروری کرنے پر زور دیا تاکہ صارفین کے ساتھ دھوکہ نہ ہو اور وہ اشیا کے خالص ہونے کے بارے میں انہیں معلوم ہو اور بد عنوانی کا خاتمہ ہو
نئی دہلی، 14 جنوری / صارفین کے امور ، خوراک اور سرکاری نظام تقسیم کے مرکزی وزیر نے ہندوستان میں سونے کے زیورات اور مصنوعات پر ہال مارکنگ کو لازمی بنانے سے متعلق ایک پریس کانفرنس منعقد کی ۔ ہال مارکنگ سے متعلق محکمہ صارفین کے امور کے ذریعہ ایک اعلانیہ جاری کیا جائے گا ، جس میں اس پر عمل در آمد کے لئے یعنی جنوری 2021 ء تک کی مدت مقرر کی گئی ہے ۔ نامہ نگاروں کے ساتھ بات چیت کرتے ہوئے جناب پاسوان نے کہا کہ سونے کے زیورات اور مصنوعات پر ہال مارکنگ کو لازمی قرار دینے کا مقصد اس بات کو یقینی بنانا ہے کہ صارفین سونے کے زیورات کی خریداری کرتے وقت دھوکہ نہ کھائیں اور زیورات پر لگائے گئے نشان کے مطابق انہیں خالص زیور ہی حاصل ہو اور سونے کے خالص ہونے کے بارے میں ا نہیں صحیح معلومات حاصل ہوں ، جو کہ اب صرف تین زمروں یعنی 14 ، 18 اور 22 قراط میں ہوں گے اور اس طرح بد عنوانی ختم ہو گی ۔
پروگرام کے عمل درآمد پر ایک سال کی مدت کے اسباب کی وضاحت کرتے ہوئے جناب پاسوان نے کہا کہ اس سے یہ بات یقینی ہو گی کہ سنار رجسٹریشن کا عمل مکمل کر سکتے ہیں اور جویلروں / خردہ فروشوں کو اپنے پرانے موجودہ اسٹاک کو کلیئر کرنے کے لئے وقت ملے گا تاکہ جہاں بھی ضرورت پیدا ہو گی ، وہاں وہاں پرائیویٹ صنعت کار اضافی اے اینڈ ایچ مراکز قائم کر سکیں گے ۔ ان کے علاوہ ، جہاں ایسے مراکز موجود نہیں ہیں، اُن اضلاع کو ترجیح دی جائے گی ۔ 31 دسمبر ، 2019 ء تک ملک کے 234 اضلاع میں 892 اسیسنگ اینڈ ہال مارکنگ سینٹرس  قائم تھے ۔ اب تک 28849 جویلروں کو بیورو آف انڈین اسٹینڈرڈس  کے ذریعے درج رجسٹر کیا گیا ہے ۔
بی آئی ایس  ضوابط ، 2018 کو 14 جون ، 2018 ء کو مشتہر کیا گیا تھا ۔ بی آئی ایس اپریل ، 2000 ء سے سونے کے زیورات کے لئے ہال مارکنگ اسکیم چلا رہا ہے ۔ بی آئی ایس ایکٹ ، 2016 ء کی دفعہ 14 اور دفعہ 16 کے تحت مرکزی حکومت کے ذریعے سونے کے زیورات اور مصنوعات کی ہال مارکنگ کو لازمی بنانے کے التزامات کئے گئے ہیں ۔ اس سے تمام جویلروں کے لئے یہ ضروری ہو جاتا ہے کہ وہ بی آئی ایس میں رجسٹر کے لئے سونے کے زیورات اور مصنوعات فروخت کریں اور یہ فروخت صرف ہال مارک والے سونے کی ہی کریں ۔ سونے کے زیورات اور سونے کی مصنوعات کی لازمی طور پر ہال مارکنگ کے لئے کوالٹی کنٹرول آڈر  کا مسودہ 60 دن کے اندر متعلقہ افراد سے 10 اکتوبر ، 2019 ء تک آراء حاصل کرنے کے لئے ڈبلیو ٹی او کی ویب سائٹ پر اَپ لوڈ کیا گیا تھا ۔ کیو سی او کے مسودے پر اب تک کوئی تبصرہ حاصل نہیں ہوا ہے ۔
صارفین کی سہولت اور زیورات کے خالص ہونے کے علاوہ ، زیورات پر قراط کو بھی درج کیا جاتا ہے یعنی 22 قراط کے زیورات پر 916 کے علاوہ ‘22 کے ’ کا مارک بھی ہو گا ۔ 18 قراط کے زیورات کے معاملے میں 750 کے علاوہ اُس پر ‘ 18 کے ’ کا نشان بھی ہو گا اور 14 قراط کے زیورات پر 585 کے علاوہ ‘ 14 کے ’ کا نشان بھی ہو گا ۔ سونے کے زیورات پر ہال مارک اب درج ذیل چار مارکوں میں ہوں گے :
Purity in carat and Assay centre’s Jewellers identification
- Mark Fineness  identification mark mark
جویلروں اور عام صارفین کے لئے ہال مارکنگ کو لازمی بنانے سے متعلق ایک بیداری مہم چلائی گئی ہے ۔ یہ مہم پورے ملک میں مختلٖف مقامات پر چلائی جا رہی ہے ۔ بی آئی ایس بھی سوشل میڈیا اور دوسرے ذرائع کی وساطت سے صارفین تک رسائی کی منصوبہ بندی کر رہا ہے ۔
۔۔۔۔۔۔۔۔۔۔۔
U- 187
(Visitor Counter : 58
وزارت دفاع
ہندوستانی فضائیہ اور جاپان ایئر سیلف ڈیفنس فورس جاپان میں مشترکہ مشق کے لیے تیار
ممالک کے درمیان فضائی دفاعی تعاون کو فروغ دینے کے لیے، ہندوستان اور جاپان 12 جنوری 2023 سے 26 جنوری 2023 مشترکہ فضائی مشق ’ویر گارڈین-2023‘ کے انعقاد کے لیے پوری طرح تیار ہیں۔ جاپان کے ہیاکوری ایئر بیس پر ہونے والی اس مشق میں ہندوستانی فضائیہ اور جاپان ایئر سیلف ڈیفنس فورس  حصہ لیں گی۔ اس فضائی مشق میں حصہ لینے والے ہندوستانی دستے میں چار ایس یو- 30 ایم کے آئی، دو سی- 17 اور ایک آئی ایل-78 طیارے شامل ہوں گے، جبکہ جے اے ایس ڈی ایف چار ایف -2 اور چار ایف-15 طیاروں کے ساتھ شرکت کرے گی۔
ٹوکیو، جاپان میں 8 ستمبر 2022 کو منعقدہ دوسری 2+2 خارجہ اور دفاعی وزارتی میٹنگ کے دوران، ہندوستان اور جاپان نے دو طرفہ دفاعی تعاون کو بڑھانے اور مزید فوجی مشقوں میں شامل ہونے پر اتفاق کیا، جس میں پہلی مشترکہ لڑاکا جیٹ مشقوں کا انعقاد بھی شامل ہے، جس سے دونوں ملکوں کے درمیان بڑھتے ہوئے سیکورٹی تعاون کا پتہ چلتا ہے۔ اس طرح یہ مشق دونوں ممالک کے درمیان اسٹریٹجک تعلقات اور قریبی دفاعی تعاون کو مزید گہرا کرنے میں ایک اور قدم ہو گی۔
افتتاحی مشق میں دونوں فضائی افواج کے درمیان مختلف فضائی جنگی مشقوں کا انعقاد شامل ہوگا۔ وہ ایک پیچیدہ ماحول میں ملٹی ڈومین فضائی جنگی مشن شروع کریں گے اور بہترین طریقوں کا تبادلہ کریں گے۔ دونوں اطراف کے ماہرین مختلف آپریشنل پہلوؤں پر اپنی مہارت شیئر کرنے کے لیے بات چیت بھی کریں گے۔ ’ویر گارڈین‘ مشق دوستی کے دیرینہ بندھن کو مضبوط کرے گی اور دونوں فضائی افواج کے درمیان دفاعی تعاون کی راہوں میں اضافہ کرے گی۔
۔۔۔۔۔۔۔۔۔۔۔
ش ح۔ا گ۔ن ا۔
U- 211
(Visitor Counter : 80
وزارت دفاع
کووِڈ – 19 کے خلاف جنگ میں مسلح افواج، شہری انتظامیہ کے شانہ بہ شانہ ہے، 1737 افراد کو قرنطینہ میں رکھا گیا اور ضابطے کی کارروائی کے بعد 403 افراد کو گھر بھیجا گیا
نئی دہلی،3؍اپریل، مسلح افواج کووڈ – 19 وبا سے دوچار ضرورت مندوں کو طبی اور لاجسٹک امداد مہیا کرانے کے لئے 24 گھنٹے کام کررہی ہے۔ آرمڈ فورس میڈیکل سروسز  نے اس اہم وقت میں شہری انتظامیہ کی مدد کے لئے اپنے وسائل تعینات کئے ہیں۔
آرمڈ فورسز ، ممبئی ، جیسلمیر ، جودھ پور ، ہنڈن ، مانیسر اور چنئی میں اپنے 6 قرنطینہ مراکز چلارہی ہے۔ ان مراکز میں ایک ہزار 737 افراد کی جانچ کی گئی ہے، جن میں سے اب تک 403 افراد کو ان کے گھر بھیج دیا گیا ہے۔ تین کووڈ پوزیٹو معاملہ پایا گیا ، جن میں سے دو کو ہنڈن اور ایک کو مانیسر سے صفدر جنگ اسپتال مزید علاج کے لئے بھیج دیا گیا ہے۔ ان کے علاوہ دوسرے 15 مراکز کو ضرورت کے وقت استعمال کرنے کے لئے رکھا گیا ہے۔
پورے ملک میں آرمڈ فورس کے 51 اسپتالوں میں کووڈ – 19 کے لئے مخصوص شعبہ بنایا گیا ہے، جن میں ہائی ڈیپنڈنسی یونٹ ، انٹیسو کیئر یونٹ بیڈس تیار کئے جارہے ہیں۔ ان مراکز میں سے کچھ کولکاتا ، وشاکھا پٹنم ، کوچی ، حیدر آباد کے قریب ڈنڈیگل، بینگلورو، کانپور ، جیسلمیر ، جورہاٹ اور گورکھپور میں واقع ہیں۔
آرمڈ فورس اسپتالوں میں واقع پانچ اہم ٹسٹنگ لیب ہیں، جہاں نیشنل گریڈ کے حصے کے طور پر کووڈ – 19 کی جانچ کی جارہی ہے۔ ان اسپتالوں میں آرمی ہوسپٹل ،  ، دہلی چھاؤنی ، ایئر فورس کمانڈ اسپتال بینگلورو اور آرمڈ میڈیکل کالج پونے ، کمانڈ اسپتال  لکھنو اور کمانڈ اسپتال  اودھم پور شامل ہیں۔ مزید 6 اسپتالوں کو کووڈ- 19 کی جانچ کی سہولت کے ساتھ جلد ہی آراستہ کیا جار ہا ہے۔
فضائیہ کے خصوصی پروازوں نے لوگوں کو ایک جگہ سے دوسری جگہ پہنچایا ہے اور طبی امداد بہم پہنچائی ہے۔ سی – 17 گلوب ماسٹر III میں عملہ ، طبی ٹیم اور امدادی عملہ شامل ہے، اس میں چین کو 15 ٹن طبی امداد مہیا کرائی ہیں اور پانچ بچے ، جن میں ہندوستان کے شہری اور اس کے دوست ممالک کے شہری شامل ہیں، ان کے سمیت 125 افراد کو ایک جگہ سے دوسری جگہ پہنچایا ہے۔ سی -17 گلوب ماسٹر III میں اس بار ایران کا سفر کیا ہے اور وہاں پھنسے 58 ہندوستانیوں کو وطن و اپس لایا ہے۔ ان افراد میں 31 خواتین اور دو بچے شامل تھے۔ مذکورہ طیارے نے کووڈ – 19 کی جانچ کے لئے 529 نمونوں کو بھی ایک جگہ سے دوسری جگہ پہنچایا ہے۔
سی- 130 جے سپر ہرکیولس طیارے نے 6.2 ٹن ادویات مالدیپ پہنچائی ہیں۔ آرمی میڈیکل کور ٹیم ، جس میں پانچ ڈاکٹر ، دو نرسنگ آفیسر اور سات پیرا میڈک شامل ہیں، انہیں وہاں اپنے جانچ کے مراکز قائم کرنے ، علاج اور قرنطینہ کے مراکز قائم کرنے میں مدد کرنے اور صلاحیت پیدا کرنے کے لئے 13 سے 21 مارچ 2020 کے درمیان مالدیپ میں تعینات کیا تھا۔
ہندوستانی فضائیہ کے ٹرانسپورٹ بیڑے کا لازمی اشیاء ، ادویہ اور طبی آلات کی نقل مکانی میں مدد کے لئے استعمال کیا گیا ہے۔ اب تک ملک کے مختلف حصوں سے تقریبا 60 ٹن اشیاء فضائی راستے سے پہنچائی گئی ہیں۔ دریں اثنا پورے ملک میں 28 فکسڈ ونگ اور 21 ہیلی کاپٹروں کو تیار رکھا گیا ہے۔
بحریہ کے 6 بحری جہازوں کو پڑوسی ملکوں کی مدد کے لئے پوری طرح تیار رکھا گیا ہے۔ ان کے علاوہ پانچ طبی ٹیموں کو بھی مالدیپ ، سری لنکا ، بنگلہ دیش ، نیپال ، بھوٹان اور افغانستان میں تعیناتی کے لئے تیار رکھا گیا ہے۔
۔۔۔۔۔۔۔۔۔۔۔۔۔۔۔۔۔۔
U-1451
(
امور داخلہ کی وزارت
داخلی امور کے مرکزی وزیر مملکت جی کشن ریڈی آسٹریلیاکے شہر میلبرن میں’ دہشت گردی کیلئے کوئی سرمایہ نہیں‘سے متعلق وزارتی کانفرنس میں ہندوستانی وفد کی قیادت کر رہے ہیں
نئی دہلی،07؍نومبر،داخلی امور کے مرکزی وزیر مملکت جناب جی کشن ریڈی آسٹریلیا کے میلبرن میں ہو رہی ’دہشت گردی کے لئے کوئی سرمایہ نہیں‘ سے متعلق وزارتی کانفرنس میں 5 رکنی ہندوستانی وفد کی قیادت کر رہے ہیں۔ یہ وفد ڈی جی این آئی اے سمیت اعلیٰ درجے کے افسروں پر مشتمل ہے۔ 65 ملکوں نے اس کانفرنس میں نمائندگی کی ہے۔ جناب ریڈی کانفرنس میں اعلان کیا کہ ہندوستان 2020 میں دہشت گردی کے لئے کوئی سرمایہ نہیں ، سے متعلق اگلی کانفرنس کی میزبانی کرے گا۔
افتتاحی اجلاس میں جناب ریڈی نے دہشت گرد گروپوں کو کچھ مخصوص ملکوں کی طرف سے دی جا رہی حمایت پر ہندوستان کی تشویش سے آگاہ کیا۔ ،انہوں نے ان سبھی لوگوں کے خلاف ایک متحدہ عالمی کوشش کرنے پر زور دیا، جو دہشت گردی کےلئے رقم جٹانے میں مدد کرتے ہیں یا دہشت گردی کی حمایت کرتے ہیں۔ انہوں نے دہشت گردی کےتئیں ہندوستان کی قطعی برداشت نہ کرنے کی ایپروچ کابھی پُر زورطریقے سے ذکر کیا۔
جناب ریڈی نے کہا کہ 2011 میں اسامہ بن لادن کی ہلاکت کے باوجود القاعدہ سے وابستہ بہت سے گروپ اب بھی دنیا کے مختلف حصوں میں سرگرم ہیں اور ان کا وجود ہے۔ انہوں نے خبردار کیا کہ ابوبکر البغدادی کی حالیہ ہلاکت کے باوجود اس بات کو ماننے کی کوئی تاویل نہیں ہے کہ خلافت کا معاملہ ختم ہو جائے گا۔جناب ریڈی نے قرارداد میں 4پوائنٹس کو شامل کرنے کی تجویز پیش کی۔
- دہشت گری، امن، سلامتی اور ترقی کے لئے واحد سب سے بڑا خطرہ ہے۔
- دنیا کے ملکوں کو اقوام متحدہ کی نگرانی میں بین الاقوامی دہشت گردی سے متعلق ایک جامع کنونشن کو حتمی شکل دینے پر تیزی سے سرگرم ہونا چاہئے۔
- ایف اے ٹی ایف معیارات کو مؤثر طور پر نافذ کیا جانا چاہئے اور اقوام متحدہ کی طرف سے فہرست میں اندراج ؍ ایف اے ٹی ایف کو سیاسی رنگ نہیں دیا جانا چاہئے۔ ؎
- انتہاپسندی کو مالی مدد دینے سے روکنے کے سلسلے میں بحث و مباحثہ شروع کیاجانا چاہئے، جس سے انتہاپسندی کو روکا جا سکے گا۔
جناب ریڈی 8؍نومبر کو میلبرن میں آسٹریلیا کے اپنے ہم منصب کے ساتھ باہمی میٹنگ کی قیادت کریں گے، جس میں دہشت گردی سے متعلق امور پر توجہ دی جائے گی۔
۔۔۔۔۔۔۔۔۔۔۔
U- 4993
(Visitor Counter : 120
صحت اور خاندانی بہبود کی وزارت
ڈاکٹر ہرش وردھن نے کووڈ۔19 پر قابو پانے کی تیاریوں کا جائزہ لینے کے مقصد سے ایل این جے پی اسپتال کا دورہ کیا
ایل این جے پی کووڈ۔19 کے لئے مخصوص اسپتال کے طور پر کام کرے گا
نئی دہلی، 4 اپریل 2020، صحت اور خاندانی بہبود کے مرکزی وزیر ڈاکٹر ہرش وردھن نے آج کووڈ۔19 پر قابو پانے کی تیاریوں کا جائزہ لینے کے مقصد سے لوک نائک جے پرکاش نارائن اسپتال کا دورہ کیا۔
صحت اور خاندانی بہبود کے مرکزی وزیر نے بخار سے متعلق وارڈ، نیو سرجیکل وارڈ بلاک، خوراک کے محکمے ، اسپیشل وارڈ، کورونا جانچ سینٹر، کورونا کیئر یونٹ اور آئی سی یو کا دورہ کیا۔ اسپتال کے مختلف وارڈ اور احاطے کا مفصل جائزہ اور لینے کے بعد وزیر صحت نے محکموں کے کام کاج پر اطمینان کا اظہار کیا اور وہاں پر تعینات فرنٹ لائن ہیلتھ ورکرز کے ذمہ داری کے جذبے اور سخت محنت کی تعریف کی۔ انہوں نے کہا کہ ‘‘ایسے وقت میں آپ کی خدمات کے لئے ملک آپ کا ممنون ہے’’۔انہوں نے اسپتال میں مناسب انفیکشن کنٹرول پروٹوکول پر عمل کرنے کے لئے بھی ان کی تعریف کی۔ آئسولیشن بیڈ س کی ابھرتی ہوئی ضرورت کو ذہن میں رکھتے ہوئے ڈاکٹر ہرش وردھن نے کہا کہ ایل این جے پی اسپتال کووڈ۔19 کےلئے مخصوص اسپتال کے طور پر کام کرے گا، جہاں پر کافی تعداد میں آئسولیشن وارڈ اور بیڈس ہوں گے۔
ڈاکٹر ہرش ورھن نے کہا کہ حکومت نے ایل این جے پی میں 1500 بیڈس اور جی بی پنت اسپتال میں 500 بیڈس کووڈ۔ 19 کے مریضوں کے لئے شناخت کئے ہیں۔ان وارڈز میں کام کرنے والے ڈاکٹروں اور ہیلتھ اسٹاف کو کیمپس میں واقع نرسز ہوسٹل میں اور قریب ہی کے ایک ہوٹل میں بورڈنگ اور لاجنگ کی خصوصی سہولت فراہم کرائی ہے تاکہ ٹرانسپوٹیشن کے مسئلے سے بچا جاسکے اور ان کے خاندانوں کو متاثر ہونے سے بچایا جاسکے۔انہوں نے ایسے مریضوں کے لئے جو کہ اسپتال کی خدمات حاصل کررہے تھے، ٹیلی میڈیسن / ٹیلی کنسل ٹیشن کا ایک نظام قائم کرنے کا بھی مشورہ دیا۔انہوں نے مزید کہا کہ اس طرح کا نظام ایمس نئی دہلی میں پہلے ہی شروع کیا جاچکا ہے۔ انہوں نے بتایا کہ حکومت پہلے ہی ڈیجیٹل پریسکرپشناور ادویات کو گھروں پر پہنچانے کے نظام کے سلسلے میں نوٹی فکیشن جاری کرچکی ہے۔
پی پی ای ، این 95 ماسک اور وینٹی لیٹرس کی دستیابی کے بارے میں وزیر صحت نے بتایا ‘‘ملک میں مستقبل میں ضرورت میں اضافہ ہونے پر مانگ کو پورا کرنے کے مقصد سے ہم کافی تعداد میں ان چیزوں کے لئے پہلے آرڈر جاری کرچکے ہیں’’۔مختلف ریاستی حکومتوں کے پاس پہلے ہی کافی تعداد میں پی پی ای ۔ 466057 اور این 95 ۔ 2528996 ماسک موجود ہیں۔ انہیں آئندہ چند روز میں مزید پی پی ای ۔ 154250 اور این 95۔ 153300کی سپلائی کی جائے گی۔
ڈاکٹروں اور فرنٹ لائن صحت اہل کاروں کو پیش آنے والے قابل مذمت واقعات کے معاملے میں انہوں نے کہا کہ وزارت داخلہ نے ایسے واقعات کا نوٹس لیا ہے اور حکام کو ہدایات جاری کی ہیں کہ وہ نیشنل سکیورٹ ایکٹ کے تحت ایسے معاملات میں سخت کارروائی کریں۔انہوں نے عوام اور مریضوں کے اہل خانہ سے بھی اپیل کی کہ ایسے ڈاکٹروں اور صحت کارکنان پر حملہ نہ کریں، جو اپنی قیمتی جانوں کی پرواہ نہ کرتے ہوئے کورونا سے متاثر افراد کی جان بچانے کے لئے کوششیں کررہے ہیں۔
انہوں نے عوام سے اپیل کی کہ وہ سوشل ڈسٹنسنگ کے رہنما خطوط اور کیا کرنا چاہیے اور کیا نہیں کرنا چاہیے، کے اصولوں پر عمل کریں کیونکہ یہ ملک میں کووڈ،19 کو پھیلنے سے روکنے کےلئے ضروری ہے۔
۔۔۔۔۔۔۔۔۔۔۔
م ن۔ ا گ۔ن ا۔
U-1480
(Visitor Counter : 90
صدر جمہوریہ کا سکریٹریٹ
صدر جمہوریہ نے چیترا سکلاڑی، اُگاڑی، گوڈی پرو، چیتی چاند، ویساکھی، وشو، نوریہہ اورساجیبو چیراؤبا سے قبل عوام کو مبارکباد دی
صدر جمہوریہ ہند جناب رامناتھ کووند نے چیترا سکلاڑی، اُگاڑی، گوڈی پرو، چیتی چاند، ویساکھی، وشو، نوریہہ اور ساجیبو چیراؤبا سے قبل عوام کو مبارکباد دی ہے۔
انہوں نے اپنے پیغام میں کہا ہے کہ میں’’ چیترا سکلاڑی، اُگاڑی، گوڈی پرو، چیتی چاند، ویساکھی، وشو، نوریہہ اور ساجیبو چیراؤبا کے موقع پر تمام شہریوں کو اپنی نیک خواہشات پیش کرتا ہوں۔‘‘
یہ تہوار ، جو نئے سال کے آغاز کی علامت ہیں، پورے ملک میں مختلف طریقوں سے منائے جاتے ہیں، جس سے کثرت میں وحدت کی عکاسی ہوتی ہے۔ان سے ہمارے ملک کی مالا مال ثقافت کی بھی عکاسی ہوتی ہے، جو ان مختلف قسم کے تہواروں کے ذریعے عیاں ہے۔
میری پرارتھنا ہے کہ یہ خوشیوں کے تہوار خوشحالی ، ہم آہنگی اور ہمارے سماج میں اتحاد کو مستحکم کریں اورہمارے عوام میں بھائی چارے اور خیر سگالی کی ہمت افزائی کریں۔‘‘
Please Click here to see the President message